Diari Oficial de la Generalitat Valenciana


Sumari del DOGV 9003, del 22-01-2021 (2021/529)

RESOLUCIÓ de 19 de gener de 2021, del director gerent de Ferrocarrils de la Generalitat Valenciana, per la qual es publiquen les persones integrants de les borses d'ocupació temporal resultants dels processos selectius realitzats a través de la convocatòria per a la cobertura dels llocs de treball corresponents a les ofertes d'ocupació pública dels anys 2017, 2018 i 2019 i dels processos selectius realitzats per la convocatòria específica per a la constitució de determinades borses d'ocupació temporal.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9003

Data del DOGV
:   22-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/529


Data del document
:   19-01-2021

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 19 de gener de 2021, del director gerent de Ferrocarrils de la Generalitat Valenciana, per la qual es publiquen les persones integrants de les borses d'ocupació temporal resultants dels processos selectius realitzats a través de la convocatòria per a la cobertura dels llocs de treball corresponents a les ofertes d'ocupació pública dels anys 2017, 2018 i 2019 i dels processos selectius realitzats per la convocatòria específica per a la constitució de determinades borses d'ocupació temporal. [2021/529]  
El 14 de febrer de 2020, el director gerent de Ferrocarrils de la Generalitat Valenciana (d'ara en avant FGV) va dictar sengles resolucions per a la publicació de les Bases dels processos selectius per a la cobertura dels llocs de treball corresponents a les Ofertes d'Ocupació Pública (d'ara en avant OEP) dels anys 2017, 2018 i 2019 i per a la publicació de les Bases dels processos selectius per a constituir Borses d'Ocupació Temporal. Aquestes resolucions van ser publicades en el DOGV núm. 8571, de 28.02.2020, amb les referències 2020/1521 i 2020/1519, respectivament.  
Les dites bases contemplaven, en tots dos casos al punt 1, que amb les persones que superaren els processos selectius però no obtingueren plaça de les ofertes d'ocupació pública, així com amb les persones que superaren els processos selectius del procés específic per a Borses, es constituirien borses d'ocupació temporal.  
Havent finalitzat els referits processos selectius en tots dos casos, per la present i segons estipula el punt 8 de les bases, es publiquen les persones que, havent-los superat, configuren les llistes de les borses previstes.  
Les persones que, en principi, han obtingut alguna de les places corresponents a les ofertes d'ocupació pública dels anys 2017, 2018 i 2019 i que, atés que optaven a diverses d'elles o que també van concórrer al concurs específic per a constituir borses d'ocupació temporal, són susceptibles d'aparéixer en els llistats d'integrants de les borses d'ocupació, apareixen assenyalades. de consolidar la plaça fixa obtinguda conforme a les previsions de les corresponents bases, seran eliminades dels llistats de les borses que apareixen i de no consolidar la mateixa, podran seguir en tals llistats en funció de la mena de lloc de què es tracte i de la causa que va motivar la no consolidació de la plaça fixa, tot això d'acord amb la regulació establida en les bases dels processos referits.  
  
S'annexen els llistats de les següents borses d'ocupació temporal, establides en el punt 11 de les bases dels processos:  
Borses resultants dels processos selectius realitzats per la convocatòria específica per a la constitució de determinades borses d'ocupació Temporal (DOGV 8571, 28.02.2020, ref. 2020/1519):  
- Auxiliars d'Administració València (Borsa específica persones amb diversitat funcional intel·lectual)  
- Auxiliars d'Administració Alacant (Borsa específica persones amb diversitat funcional intel·lectual)  
- Informadors/es-Agent d'Estacions València  
- Agents USI València  
- Agents d'Estacions Alacant  
- Muntadors/es d'Instal·lacions Elèctriques i Automatismes (MIEA) València  
- Especialistes de Telecomunicacions València  
- Ajudants/es de Via València  
- Ajudants/es de Via Alacant  
- Oficials/es d'Ofici Taller Alacant  
- Encarregats/des de Subestacions i Telecomandaments Alacant  
- Encarregats/des de Subestacions i Telecomandaments València  
Borses resultants dels processos selectius realitzats per la convocatòria per a la cobertura dels llocs de treball corresponents a les Ofertes d'Ocupació Pública dels anys 2017, 2018 i 2019 (DOGV 8571, 28.02.2020, ref. 2020/1521):  
- Agents USI Alacant  
- Caps d'Estació OAV València  
- Agents d'Estacions València  
- Caps d'Equip d'Instal·lacions Elèctriques i Automatismes València  
- Oficials/es de Subestacions i Telecomandaments València  
- Oficials/es Zeladors/es de Línia Electrificada València  
- Oficials/es Principals de Línies Tramviàries València  
- Oficials/es d'Ofici Taller València  
- Caps de Circulació València  
- Caps de Circulació Alacant  
- Maquinistes València  
- Maquinistes Alacant  
Les 24 borses relacionades substituiran i anul·laran, tan prompte estiguen operatives i amb els seus integrants en disposició d'incorporar-se efectivament als llocs, a les que, per a les mateixes demarcacions i tipus de llocs, existeixen en FGV (d'això es donarà informació en la web d'FGV www.fgv.es) i estaran en vigor fins que s'establisquen unes altres que les substituïsquen, tal com estipula el punt 11 de les reiterades Bases.  
La present resolució tindrà els efectes que procedisquen d'acord amb les seues característiques i naturalesa en partir de l'endemà de la seua publicació. Contra aquesta, que posa fi a la via administrativa, podrà interposar-se recurs contenciós administratiu, en el termini de dos mesos comptats des de l'endemà de la seua publicació. Potestativament, es podrà interposar recurs de reposició en el termini d'un mes comptat des de l'endemà de la seua publicació davant el mateix òrgan que l'ha dictada.  
  
València, 19 de gener de 2021.- El director gerent de Ferrocarrils de la Generalitat Valenciana: Emilio Bayarri Roca